Agata Sycylijskŏ (ur. kol. 235, zm. 5 lutygo 251) — dziewica i męczelnica, świyntŏ krześcijōńskŏ. Patrōnka Sycylii, Katanii, San Marino, Palermo, niymocnych na raka piersi, ciyrpistōw. Żywot. Pochodziyła ze szlacheckij familije z Katanii na Sycylyi. Po przijyńciu krztu postanowiyła żyć w dziewictwie. Wyrōżniała sie wielkõ krŏsōm, tak iże ô jeji zglyndy zabiygoł byamter Kwincyjan. Świyntŏ ôdciepła jego propozycyjõ, czym wywołała u rzimskigo byamtra i chyńć pōmsty. Kej za cysŏrza Decjusza prziszły prześladowaniŏ krześcijanōw, Agata ôstała uwiynziōnŏ. Kwincyjan, bez chcynie jã zniesławić, oddał jã pod flyjgã pewnyj rozpustnej kobiycie mianym Afrodyssa. Kedy jednak jego zamiary niy zadziałały, skŏzoł Agatę na tortury, co w czasie nij ôdetniynto było jeji piersi. W tym czasie miasto tykło trzyńsiynie ziymie, co w czasie nij zginyło moc poganōw. Bez widzynie w tym kŏrã Bożõ, Kwincyjan rozkŏzoł ustŏć tortur. A dyć Agata umartŏ ôd zadanych jeji ran. Inkszŏ wersyjŏ jeji śmierci podŏwŏ, iże umartŏ ciepniyntŏ na gorke wōngle. Miało to przijś 5 lutego 251 roku.